บริษัท พัฒน์กล จำกัด (มหาชน) ดำเนินธุรกิจ โดยแบ่งธุรกิจตามสายผลิตภัณฑ์หลักเป็น 6 หมวด
ดังนี้ :-

1.  กลุ่มธุรกิจเครื่องทำน้ำแข็ง

2.  กลุ่มธุรกิจเครื่องทำความเย็น

3.  กลุ่มธุรกิจอาหารและนม

4.  กลุ่มธุรกิจวิศวกรรมแปรรูปอาหาร

5. กลุ่มธุรกิจปิโตรเคมีคอลและงานโครงการครบวงจร

6. กลุ่มธุรกิจบริการคอมเพรสเซอร์

1.  กลุ่มธุรกิจเครื่องทำน้ำแข็ง แบ่งเป็น 4 ประเภท ดังนี้

    1.  เครื่องทำน้ำแข็งหลอด

    2.  เครื่องทำน้ำแข็งแผ่น

    3.  โรงน้ำแข็งซอง

    4.  เครื่องบรรจุน้ำแข็งและห้องเย็นเก็บน้ำแข็ง

 ลักษณะผลิตภัณฑ์และบริการ

ก.  เครื่องทำน้ำแข็งหลอด

             บริษัทฯ ผลิตเครื่องทำน้ำแข็งหลอดเพื่อการบริโภคมีกำลังการผลิตตั้งแต่ 5- 100
ตันต่อวัน ซึ่งสามารถแบ่งกลุ่มเป้าหมาย ได้เป็น 2 กลุ่ม ดังนี้:-

-   กำลังการผลิตที่ 5-15 ตันต่อวัน เหมาะสำหรับสถานประกอบการขนาดกลาง
    และโรงงานกึ่งอุตสาหกรรมอาหารขนาดเล็ก  

-   กำลังการผลิตตั้งแต่ 15-100 ตันต่อวัน เหมาะสำหรับโรงงานผลิตน้ำแข็งและจำหน่าย
    รวมถึงอุตสาหกรรมแปรรูปอาหารที่ต้องใช้น้ำแข็งหลอดในรูปของน้ำแข็งป่นเพื่อรักษาความสดของอาหารก่อนกระบวนการแปรรูปอาหาร

 ข.  เครื่องทำน้ำแข็งแผ่น

              มีขนาดกำลังผลิตตั้งแต่ 5-80 ตันต่อวัน
โดยกลุ่มเป้าหมายเป็นผู้ใช้น้ำแข็งในโรงงานผลิตอาหาร การแช่ปลา  การประมง
และซุปเปอร์มาร์เก็ต

   ค. โรงน้ำแข็งซอง

  บริษัทฯ รับออกแบบและสร้างโรงน้ำแข็งซอง ตามความต้องการของลูกค้า มีกำลังการผลิตตั้งแต่
200-3,040 ซอง/วัน  ซึ่งมีขนาดมาตรฐานให้เลือก คือ ขนาด 25,50,150 และ 165 กิโลกรัม
กลุ่มอุตสาหกรรมที่ใช้น้ำแข็งซองส่วนใหญ่เป็นอุตสาหกรรมการประมง 
โดยใช้น้ำแข็งซองเพื่อรักษาความสดของอาหารหรือวัตถุดิบ ก่อนกระบวนการแปรรูป
ซึ่งยังเป็นที่นิยมอยู่ในปัจจุบัน

ง. เครื่องบรรจุน้ำแข็ง และห้องเย็นเก็บน้ำแข็ง

เครื่องบรรจุน้ำแข็ง มีทั้งระบบอัตโนมัติ และกึ่งอัตโนมัติ มีขนาดบรรจุ 1.5 - 25  กก.
 และบรรจุ Form - fill - seal packing machines
ส่วนห้องเย็นเก็บน้ำแข็งสามารถออกแบบได้ตามความต้องการลูกค้า

ลักษณะการขาย  และช่องทางการจัดจำหน่าย

         บริษัทฯ มีช่องทางการจำหน่ายโดยผ่านพนักงานขาย  ผ่านอินเตอร์เนต 
ผ่านงานแสดงสินค้า ผ่านสำนักงานตัวแทนขายในต่างประเทศ และมีฐานลูกค้าเดิม
ที่ติดต่อซื้อสินค้าเพิ่ม และขยายไปยังลูกค้าใหม่ๆ ทั้งในประเทศ และต่างประเทศ

ภาวะ การแข่งขัน

แม้ตลาดเครื่องทำน้ำแข็งหลอดในประเทศ จะมีผู้ผลิตหลายราย แต่บริษัทฯ
มีข้อได้เปรียบในเรื่องของอุปกรณ์ที่มีคุณภาพและมีมาตรฐานสูง  เครื่องทำน้ำแข็งของบริษัทฯ
ผลิตตามมาตรฐาน ASME (American Society of Mechanical Engineer)
ซึ่งเป็นมาตรฐานการออกแบบผลิตภัณฑ์ตามหลักการด้านวิศวกรรมเครื่องกล
ที่มีผู้ผลิตตามมาตรฐานดังกล่าวน้อยราย    ดังนั้นเครื่องทำน้ำแข็งหลอดของ พัฒน์กล
จึงเป็นที่ยอมรับของลูกค้าทั้งในประเทศและต่างประเทศ

                ประกอบกับ บริษัทฯ มีทีมวิศวกรและช่าง ที่มีความชำนาญ
ในควบคุมดูแลออกแบบและติดตั้งทั้งในประเทศและต่างประเทศ ตั้งแต่การผลิตเครื่องทำน้ำแข็ง
เครื่องจักรและอุปกรณ์ระบบทำความเย็น, จัดหาเครื่องกรองน้ำ รวมถึงเครื่องบรรจุน้ำแข็ง,
ระบบลำเลียงและห้องเย็นเก็บน้ำแข็ง
โดยออกแบบระบบให้ผลิตภัณฑ์สามารถผลิตน้ำแข็งที่สะอาดเหมาะสำหรับการบริโภค
สอดคล้องกับประกาศกระทรวงสารธารณสุขในเรื่องหลักเกณฑ์การผลิตอาหารที่สะอาดและปลอดภัย
(Good Manufacturing Practice : GMP) พร้อมมีการรับประกันคุณภาพสินค้าเป็นเวลา 1 ปี 
โดยมีหน่วยงานให้บริการหลังการขายทำหน้าที่ซ่อม บำรุงเครื่องจักร

               
บริษัทได้ทำการปรับปรุงผลิตภัณฑ์และพัฒนาเครื่องจักรให้มีประสิทธิภาพอย่างต่อเนื่อง 
โดยมีเป้าหมาย 2   ประการ คือ :-

-   เพิ่มประสิทธิภาพของเครื่องจักรโดยการเพิ่มกำลังการผลิต และประหยัดพลังงาน

-   ออกแบบผลิตภัณฑ์ให้มีคุณภาพที่ดี   มีความทนทาน และใช้งานได้ง่าย

สำหรับตลาดต่างประเทศ ทางบริษัทได้เปิดสำนักงานสาขาต่างประเทศแล้วที่อินโดนีเชีย ฟิลิปปินส์
เพื่อขยายความสามารถในการเข้าถึงลูกค้าให้คลอบคลุมได้มากขึ้นและเร็วขึ้นรวมถึงการสนับสนุนงานหลังการขาย
อีกทั้งยังมีตัวแทนจำหน่ายอย่างเป็นทางการอยู่ในทวีปอเมริกา ยุโรป ออสเตรเลีย ตะวันออกกลาง
และแอฟริกา

            ปัจจุบันบริษัทฯ 
มีสัดส่วนการจัดจำหน่ายเครื่องทำน้ำแข็งหลอดในประเทศแถบภูมิภาคเอเชียสูงสุด
โดยเฉพาะในประเทศมาเลเซีย   
ขณะเดียวกันได้ขยายตลาดไปยังแถบตะวันออกกลาง  แอฟริกาใต้  อเมริกาใต้ อเมริกาเหนือ
 ออสเตรเลีย และยุโรป            

            ส่วนตลาดน้ำแข็งซอง บริษัทฯ ได้ขยายตลาดไปยังประเทศมาเลเซีย
ซึ่งเป็นน้ำแข็งเพื่อการบริโภคและประเทศมัลดีฟ ซึ่งเป็นน้ำแข็งเพื่อการประมง 100%
และได้ขยายมาอย่างต่อเนื่อง

การจัดหาผลิตภัณฑ์หรือบริการ

- ระบุไว้ใน หน้า 28

2.   กลุ่มธุรกิจเครื่องทำความเย็น    แบ่งเป็น  5  ประเภท ดังนี้

  ก. ห้องเย็นสำหรับอุตสาหกรรมขนาดใหญ่และขนาดเล็ก

             ข. ระบบแช่แข็ง แช่เย็นอาหาร

             ค. ชุดระบายความร้อน

             ง. ตู้แช่ผลิตภัณฑ์สำหรับซุปเปอร์มาร์เก็ต        

1.  เครื่องทำน้ำแข็งแผ่น

ลักษณะผลิตภัณฑ์และบริการ

1.  ห้องเย็นสำหรับอุตสาหกรรมขนาดใหญ่และขนาดเล็ก

               
บริษัทฯรับออกแบบ  ผลิต และติดตั้งระบบห้องเย็นอุตสาหกรรมซึ่งใช้ในอุตสาหกรรมอาหาร  
ลูกค้าที่ใช้ห้องเย็นอุตสาหกรรมประกอบด้วย ผู้ที่ดำเนินธุรกิจแปรรูปอาหาร อาหารสำเร็จรูป
อาหารทะเล เนื้อสัตว์ นม/ผลิตภัณฑ์นม ผัก และผลไม้    ประมง    
และผู้ที่ให้บริการห้องเย็นรับฝากสำหรับแช่แข็งอาหาร  เช่น ไก่    อาหารทะเล  
ผักและผลไม้     

บริษัทฯ มี บริษัท พีเคบี เอ็นเตอร์ไพรส์ จำกัด ซึ่งเป็นบริษัทในเครือ เป็นผู้ออกแบบ ผลิต
และจำหน่ายผนังห้องเย็น รวมทั้งติดตั้งห้องเย็นพาณิชย์ (Commercial Cold Room)
สำหรับใช้เก็บน้ำแข็ง อาหารสำเร็จรูป   เนื้อสัตว์บก และสัตว์น้ำ  นม/ผลิตภัณฑ์นม
สำหรับผู้ผลิตรายย่อย  ร้านค้า   ภัตตาคาร

1.  ระบบแช่แข็ง แช่เย็น อาหาร

  ประกอบด้วยผลิตภัณฑ์ที่เกี่ยวข้องกับการแช่แข็ง แช่เย็นอาหาร ได้แก่

-   ระบบแช่แข็งแบบเร็ว  (Individual Quick Freezer : IQF)
    เป็นระบบแช่แข็งแบบต่อเนื่อง หลังจากเสร็จสิ้นขบวนการจัดเตรียมผลิตภัณฑ์  

-   ระบบแช่แข็งแบบลมแรง ( Air Blast Freezer) เป็นระบบที่แช่แข็งผลิตภัณฑ์เป็นรอบๆ
    มีความแตกต่างกับระบบแช่แข็งแบบเร็ว คือ
    ต้องรอให้ผลิตภัณฑ์ครบจำนวนบรรจุของขนาดตู้แช่แข็ง แล้วจึงทำการแช่แข็งได้

-   ระบบทำน้ำเย็นอุณหภูมิต่ำ (Ice Water Chiller)
    เป็นระบบที่ทำความเย็นสำหรับผลิตภัณฑ์เหลวต่างๆ ในขบวนการ Pasteurization

-   อุปกรณ์ อะไหล่ที่เกี่ยวข้องกับระบบทำความเย็น เช่น คอมเพรสเซอร์ เครื่องเป่าลมเย็น
    แผ่นริปเปิลเพลท  วาล์ว   ฉนวนสำหรับห้องเย็น  

แหล่งผลิตชิ้นส่วนสำหรับประกอบเป็นเครื่องจักรส่วนใหญ่ผลิตจาก บริษัท พัฒน์กล แมนนูแฟคเจอริ่ง
จำกัด ซึ่งเป็นบริษัทย่อยของบริษัท

2.  ชุดระบายความร้อน

       บริษัทฯ เป็นผู้นำในการผลิตอีแวปโปเรทีฟ คอนเดนเซอร์ ทำด้วยสเตนเลส
ซึ่งปัจจุบันเป็นที่นิยมใช้มากในอุตสาหกรรมเครื่องเย็น เพราะมีความทนทานสูง ประหยัดไฟ
โดยบริษัทได้เริ่มผลิตอีแวปโปเรทีฟ คอนเดนเซอร์ ทำด้วย สเตนเลส มาก่อนผู้ผลิตอื่นๆในโลก
ตั้งแต่ ค.ศ. 1990

3.  ตู้แช่ผลิตภัณฑ์

บริษัทฯให้บริการครบวงจร ในด้านตู้แช่ผลิตภัณฑ์ในซุปเปอร์มาร์เก็ต และห้างสรรพสินค้าค้าส่ง
(Hypermarket) ลักษณะของลูกค้าส่วนใหญ่จะเป็นซุปเปอร์มาร์เก็ต และห้างสรรพสินค้าค้าส่ง
(Hypermarket) ชั้นนำทั่วไป  ทั้งในกรุงเทพ และต่างจังหวัด 

 วัตถุดิบที่ใช้ในการผลิตส่วนใหญ่มาจากการที่บริษัทฯ เป็นตัวแทนจำหน่าย และติดตั้งตู้แช่ผลิตภัณฑ์ยี่ห้อ
BONNET  ซึ่งมีมาตรฐานเป็นที่รู้จักกันอย่างแพร่หลายทั้งในประเทศ และทั่วโลก

4.  เครื่องทำน้ำแข็งแผ่น

เป็นผลิตภัณฑ์ผลิตน้ำแข็งแผ่น ตัวเครื่องทำด้วยสเตนเลส สำหรับอุตสาหกรรมผลิตอาหาร ขนาดตั้งแต่
5-80 ตัน  ซึ่งต้องใช้น้ำแข็งในกระบวนการผลิตอาหาร  เพื่อรักษาความสดของผลิตภัณฑ์
และได้น้ำแข็งสะอาด ลดสารปนเปื้อน จากการขนย้ายน้ำแข็ง  ถูกต้องตามหลัก Good
Manufacturing Practice : GMP  โดยใช้พื้นที่วางเครื่องจักรน้อย
และขนาดน้ำแข็งเหมาะกับอุตสาหกรรมอาหาร

ลักษณะการขายและช่องทางการจัดจำหน่าย

         บริษัทฯ มีช่องทางการจำหน่ายโดยผ่านพนักงานขาย  ระบบอินเตอร์เนต 
งานแสดงสินค้า และมีฐานลูกค้าเดิม ที่ติดต่อซื้อสินค้าเพิ่ม และขยายไปยังลูกค้าใหม่ๆ ทั้งในประเทศ
และต่างประเทศ

ภาวะการแข่งขัน

                ในปี 2556 การขยายตัวของเศรษฐกิจภายในประเทศเป็นไปอย่างต่อเนื่อง
การเตรียมพร้อมเข้าสู่ประชาคมเศรษฐกิจอาเซียน
ธุรกิจอาหารยังคงมีการลงทุนโรงงานขนาดใหญ่เพิ่มขึ้น เช่น ศูนย์กระจายสินค้าห้องเย็น (Cold
Room Distribution Center) ธุรกิจร้านอาหารพร้อมรับประทาน (Ready-to-eat
restaurant) ขณะที่การลงทุนในโรงงานขนาดเล็กยังมีอย่างต่อเนื่อง จากการปรับวิธีการทำงาน 
พัฒน์กลได้ขยายพื้นที่การขายสู่การทำความเย็นในอุตสาหกรรมอื่นๆ  เช่น
การผลิตเคมีและปิโตรเคมีคอล

การจัดหาผลิตภัณฑ์หรือบริการ

- ระบุไว้ใน หน้า 28

3. กลุ่มธุรกิจอาหารและนม แบ่งเป็น 2 ประเภท ดังนี้

ก. เครื่องจักรและระบบสำหรับอุตสาหกรรมการผลิตนมและเครื่องดื่ม

ข. เครื่องจักรและระบบสำหรับอุตสาหกรรมประเภทผลิตภัณฑ์ที่มีลักษณะเหลว

ลักษณะผลิตภัณฑ์และบริการ

ก. เครื่องจักรและระบบสำหรับอุตสาหกรรมการผลิตนมและเครื่องดื่ม

บริษัทฯ รับงานออกแบบ ผลิตเครื่องจักร ติดตั้ง เดินระบบ และจัดหาอะไหล่
อุปกรณ์สำหรับโรงงานนมและอุตสาหกรรมเครื่องดื่มทั้งที่มีแอลกอฮอล์ และไม่มีแอลกอฮอล์ทั้งระบบ
รวมทั้งถัง อุปกรณ์ และเครื่องจักรในระบบ ซึ่งถังสเตนเลสที่ใช้ในอุตสาหกรรมนี้
จะต้องถูกออกแบบให้ถูกสุขลักษณะ (Hygienic Design) มีผิวด้านในที่มีความเรียบ
เพื่อให้ทำความสะอาด ด้วยระบบปิด (Cleaning In Place : CIP คือ
การทำความสะอาดโดยไม่ต้องถอดชิ้นส่วนของถังออก)
ซึ่งมีลักษณะแตกต่างจากถังสเตนเลสที่ใช้ในกิจกรรมอื่นๆ โดยมีการออกแบบผลิตภัณฑ์
การเลือกใช้อุปกรณ์ และระบบต่างๆให้สอดคล้องกับมาตรฐานสากล เช่น มาตรฐาน ASME
(American Society of Mechanical Engineers) ซึ่งเป็นมาตรฐานการออกแบบผลิตภัณฑ์
และผลิตตามหลักการด้านวิศวกรรมเครื่องกล ของสมาคมวิศวกรรมเครื่องกล แห่งสหรัฐอเมริกา
สำหรับความแข็งแรงและความปลอดภัยของอุปกรณ์ และมาตรฐานตามประกาศกระทรวงสาธารณสุข
เรื่อง วิธีการผลิต เครื่องมือ เครื่องใช้ในการผลิต และการเก็บรักษา (Good Manufacturing
Practice : GMP) ซึ่งเป็นมาตรฐานที่จะต้องปฏิบัติเพื่อให้กระบวนการผลิตอาหารมีความสะอาด
กลุ่มลูกค้าในหมวดผลิตภัณฑ์นี้ ได้แก่

-   โรงงานนม ส่วนใหญ่จะซื้อระบบการฆ่าเชื้อ เช่น ระบบยูเอชที ระบบพาสเจอร์ไรส์
    และระบบสเตอริไรส์ ถังเก็บน้ำนม ระบบท่อในกระบวนการผลิต ระบบ CIP
    ระบบควบคุมอัตโนมัติ (Automation)

-   โรงงานผลิตเครื่องดื่มมีแอลกอฮอล์ส่วนใหญ่จะซื้อถังหมักเบียร์ขนาดใหญ่ ถังหมักเหล้าไวน์
    และสาโท

-   อุตสาหกรรมผลิตเครื่องดื่มชนิดไม่มีแอลกอฮอล์ เช่น ชาเขียว โยเกิร์ต น้ำผลไม้
    น้ำนมข้าวโพด น้ำนมถั่วเหลือง เครื่องดื่มชูกำลัง เครื่องดื่มบำรุงสุขภาพ ไอศกรีม ซุปสกัด

-   อุตสาหกรรมการผลิตเครื่องดื่มอัดลม

  ข. เครื่องจักรและระบบสำหรับอุตสาหกรรมประเภทผลิตภัณฑ์ที่มีลักษณะเหลว

-   บริษัทรับงานออกแบบ ติดตั้ง เดินระบบ และจัดหาอะไหล่
    อุปกรณ์สำหรับอุตสาหกรรมประเภทผลิตภัณฑ์ที่มีลักษณะเหลวทั้งระบบ หรือสร้างเฉพาะถัง
    หรือระบบท่อลำเลียง
    ซึ่งจะต่างจากกระบวนการผลิตในอุตสาหกรรมการผลิตนมและเครื่องดื่มหลายด้าน เช่น
    ความเรียบที่ผิวของถังที่ใช้ในกระบวนการผลิตอุปกรณ์เชื่อมต่อต่างๆ โดยคงผลิตถัง
    เช่นเดียวกับถังอาหาร ซึ่งภายในขัดเรียบ ล้างทำความสะอาดโดยระบบ CIP ได้
    ลักษณะลูกค้าที่ใช้บริการ ได้แก่ อุตสาหกรรมพลาสติก อุตสาหกรรมยาและเครื่องสำอาง
    อุตสาหกรรมสีและเคมีภัณฑ์ เป็นต้น โดยมีพัฒน์กล แมนนูแฟคเจอริ่ง จำกัด
    ซึ่งเป็นบริษัทย่อยของบริษัทเป็นผู้ผลิตชิ้นส่วนสำหรับประกอบเป็นเครื่องจักร

ลักษณะการขายและช่องทางการจัดจำหน่าย

บริษัทฯ มีช่องทางการจำหน่ายโดยผ่านพนักงานขาย อินเตอร์เนต
งานแสดงสินค้าและฐานลูกค้าเดิมที่ยังคงมีการติดต่อซื้อสินค้าเพิ่ม และขยายไปยังลูกค้าใหม่ๆ
ทั้งในประเทศ และต่างประเทศ

ภาวะการแข่งขัน

การแข่งขัน แบ่งออกเป็น 2 ส่วน ตามลักษณะงานของโครงการ กล่าวคือ

1. งานระบบการผลิตทางด้านงานอาหาร คู่แข่งในระดับมาตรฐานเดียวกันกับบริษัท
ส่วนใหญ่เป็นบริษัทข้ามชาติ
ซึ่งมีข้อได้เปรียบในเรื่องของประสบการณ์ในอุตสาหกรรมนมและอาหารเหลวที่ยาวนาน มีข้อมูล,
รายละเอียดในเชิงลึก รวมถึงมีจำนวนผลิตภัณฑ์ของสินค้ามากกว่า อย่างไรก็ตาม
บริษัทมีความพร้อมในการปฏิบัติงานในทุก ๆ รูปแบบ และสามารถให้บริการลูกค้าได้กว้างขวาง
และครอบคลุมเนื้องานที่เกี่ยวข้องได้ทุกรายละเอียดของโครงการ
จึงทำให้ลูกค้าหลายรายพอใจในงานขายและบริการดังกล่าว ซึ่งลูกค้าจะได้กำหนดเวลาที่สั้นกว่า
และสามารถควบคุมค่าใช้จ่ายของโครงการได้แน่นอนกว่า

2. งานถังสเตนเลส ถ้าเป็นคู่แข่งในประเทศ
ถึงแม้จะเป็นโรงงานที่ยังไม่มีระบบมาตรฐานรองรับในด้านการผลิตและการตรวจสอบ
แต่คู่แข่งจะมีข้อได้เปรียบเรื่องราคาที่ต่ำกว่า ทำให้บริษัทฯ ต้องพบกับการเปรียบเทียบราคา
ในมุมมองของลูกค้าที่ยังไม่มีข้อมูลและไม่มีความรู้ความเข้าใจในรายละเอียดทางวิศวกรรม
และคุณภาพของสินค้าเพียงพอสำหรับคู่แข่งขันต่างชาติที่ส่งสินค้ามาจากต่างประเทศจะมีข้อได้เปรียบในเรื่องของภาษีอากรขาเข้าที่เสียในอัตราร้อยละ
5 ในขณะที่บริษัทฯ ต้องซื้อวัตถุดิบบางอย่างที่ต้องเสียภาษีขาเข้าสูง เช่น แผ่นสแตนเลส
มีภาษีขาเข้าอัตราร้อยละ 11 ซึ่งทำให้เสียเปรียบในด้านต้นทุนที่สูงกว่า

การจัดหาผลิตภัณฑ์หรือบริการ

- ระบุไว้ใน หน้า 28

4. กลุ่มธุรกิจวิศวกรรมแปรรูปอาหาร แบ่งเป็น 4 ประเภท ดังนี้

ก. เครื่องทำความเย็นแช่เยือกแข็งประเภท IQF เช่น Tunnel Freezer, Spiral Freezer,
Wave Freezer, Cabinet Freezer

ข. เครื่องจักรแปรรูปอุตสาหกรรมปลาทูน่า

ค. เครื่องจักรแปรรูปอุตสาหกรรมกุ้ง

ง. เครื่องล้างกระบะและถาด

จ. เครื่องบรรจุข้าวสาร และน้ำตาลทราย ใส่ถุงพลาสติก แบบอัตโนมัติ    

    

          บริษัทฯ รับงานออกแบบ, ผลิตพร้อมติดตั้งเครื่องจักร
เพื่อสำหรับแปรรูปอาหารที่มีลักษณะเป็นชิ้นงาน เช่น อาหารทะเล    เนื้อไก่    ผัก   
ผลไม้    ตั้งแต่ต้นที่เป็นวัตถุดิบทั้งสด และแช่แข็ง จนบรรจุในภาชนะทั้งในรูป กระป๋อง,
ถุงพลาสติก, ถุงอลูมิเนียม เช่น ปลาทูน่า  ปลาซาร์ดีน  ผัก และผลไม้ โดยในขบวนการผลิต
จะประกอบด้วยเครื่องจักรต่างๆ เช่น สายพานลำเลียง  เครื่องคัดขนาด เครื่องต้ม เครื่องลวก
เครื่องทอด เครื่องล้าง  เครื่องฆ่าเชื้อ  เครื่องผสม เครื่องแช่เยือกแข็ง เครื่องบรรจุ ฯลฯ
บริษัทฯ ยังดำเนินการ รับออกแบบ จัดหา พร้อมติดตั้ง   งานระบบ 
การบริการหลังการตรวจสอบดูแลเครื่องจักรหลังการใช้งาน
งานบริการอะไหล่  งานอบรมการใช้งานให้กับลูกค้า  โดยมีเป้าหมายใน การออกแบบเครื่องจักร
5 ประการคือ

  1. ออกแบบขบวนการผลิตให้ตรงตามความต้องการของลูกค้า โดยใช้หลักเกณฑ์
  ด้านวิศวกรรมการผลิตอาหาร

  2. ออกแบบเครื่องจักรและขบวนการผลิตที่ ได้รับมาตรฐานสากล เป็นไปตามหลัก GMP &
  HACCP

  3. ออกแบบโดยคำนึงถึงเรื่องประสิทธิผลในการผลิต การลดแรงงาน ประหยัดพลังงานต่าง
  ๆ    ที่ใช้ในสายการผลิต

  4. ออกแบบโดยคำนึงถึงผลกระทบในด้านสิ่งแวดล้อม เช่น
  ระบบการจัดการน้ำที่ใช้ในการผลิต เป็นต้น

  5.
  ออกแบบโดยคำนึงถึงระบบการควบคุมเครื่องจักรที่มีมาตรฐานแห่งการควบคุมความปลอดภัยในการใช้เครื่องจักร

               

ลักษณะการขายและช่องทางการจัดจำหน่าย

 2.1.ในประเทศ

     1. การขายผลิตภัณฑ์หลัก โดยวิศวกรขายให้ดูแลงานเฉพาะรายผลิตภัณฑ์
โดยมีเป้าหมายที่ชัดเจน เรื่องการทำ ยอดขาย ในแต่ละผลิตภัณฑ์

                 2. เพิ่มช่องทางการขายจากงานบริการ ซึ่งจะมีมากขึ้นเรื่อยๆ
เนื่องจากงานขายผลิตภัณฑ์ที่บริษัทฯ ได้ดำเนินการไว้ใน อดีต

               3.  ดำเนินการต่อเนื่องเรื่องการจัดแสดงสินค้า การขายผ่านสื่อโฆษณา
ซึ่งได้ผลค่อนข้างเป็นที่น่าพอใจจากผลงานที่ได้ ทำ มาโดยตลอด และคงความต่อเนื่องในสื่อทุกๆ
ด้าน

2.  ต่างประเทศ

1.   ดำเนินการต่อเนื่องเรื่องการจัดแสดงสินค้า การขายผ่านสื่อโฆษณา
ซึ่งจะได้ผลค่อนข้างเป็นที่น่าพอใจจากผลงานที่  ได้ทำมาโดยตลอด และคงความต่อเนื่องในสื่อทุกๆ
ด้าน

2.  เน้นการขายเฉพาะประเทศที่มีแนวโน้มการขยายการผลิตๆ และมีวัตถุดิบภายในประเทศ

3.  ใช้ช่องทางขายจากลูกค้าเดิม ที่บริษัทฯ เคยทำผลงานมาแล้ว

4.   สร้างคู่ค้าร่วม โดยพิจารณาคู่ค้าที่มีศักยภาพ ในการขยายงาน
และสามารถปรับตัวเข้ากับธุรกิจของบริษัทฯ ได้

ภาวะ การแข่งขัน

                    สำหรับการตลาดฯ และบริการ
ในปีที่ผ่านมานั้นต้องย่อมรับว่าปัญหาเศรษฐกิจถดถอยในยุโรป อเมริกาและญี่ปุ่น,
ต้นทุนวัตถุดิบที่มีความไม่แน่นอน
ค่าเงินบาทที่แข็งค่ามากนั้นมีผลกระทบอย่างมากต่อการลงทุนของผู้ประกอบการเป็นอย่างยิ่ง  
แต่เนื่องจากประเทศไทยเป็นประเทศผู้ผลิตผลิตอาหารสำเร็จรูปเพื่อการส่งออกมากที่สุด
ทำให้สภาวะการดำเนินการการผลิตยังมีอย่างต่อเนื่อง  
ถึงแม้นว่าจะมีผลกระทบต่อกำไรในการประกอบการก็ตาม   
จากผลกระทบดังได้กล่าวนั้นทำให้กระทบต่อธุรกิจของบริษัทฯ   ด้วยเช่นกัน
แต่ธุรกิจทางด้านเครื่องจักรสำหรับการแปรรูปอาหารเป็นส่วนหนึ่งในการผลิตปัจจัยสี่
จึงมีผลกระทบไม่มากนัก  
นอกจากนั้นการเน้นทางด้านการตลาดจะมุ่งในเครื่องจักรที่จะต้องใช้ในการขยายงานกับสภาพตลาดที่ต้องการเท่านั้น
จะเห็นได้จากระยะเวลาที่ผ่านมาบริษัทฯ ยังคงได้รับความไว้วางใจจากลูกค้าทั้งในประเทศ
และต่างประเทศ     
สำหรับงานโครงการที่ได้รับความไว้วางใจจากต่างประเทศจะเป็นโครงการแปรรูปปลาทูน่า และกุ้ง
ซึ่งในช่วงปีที่ผ่านมานั้น   บริษัทฯ ได้ส่งเครื่องจักรไปยังประเทศ โซโลมอน มัลดีฟส์ ฟิลิปปินส์
ศรีลังกา อินโดนีเซีย มาเลย์เซีย เป็นต้น โดยมีสัดส่วนการตลาดส่งออก คิดเป็นร้อยละประมาณ 20
เปอร์เซ็นต์ของการตลาดโดยรวม

                  เรื่องสภาพการแข่งขัน
นอกจากการต่อรองราคาจากผู้ซื้อที่โดยการแข่งขันจากคู่แข่งที่มีราคาต่ำจากจีน และอินเดียแล้ว
ยังมีปัญหาในเรื่องความผันผวนของวัตถุดิบหลัก การขาดวัตถุดิบหลักของลูกค้า เช่น
การจับปลาทูน่าที่ได้น้อยลง ปัญหาโรคของกุ้ง ซึ่งบางโรงงานต้องหยุดการผลิต
แต่บางโรงงงานถือเป็นโอกาสในการลงทุนเตรียมการขยายการผลิต
จากการพัฒนาในประสิทธิภาพและเทคโนโลยี ตลอดถึงการควบคุมต้นทุน
การผลิตสินค้าในเวลาที่รวดเร็ว
และที่สำคัญคือการมีทีมวิศวกรที่มีคุณภาพพร้อมให้บริการอย่างมิตรกับลูกค้า ทำให้บริษัทฯ
ยังคงได้รับความไว้วางใจตลอดมา

การจัดหาผลิตภัณฑ์หรือบริการ

- ระบุไว้ใน หน้า 28

5. กลุ่มธุรกิจปิโตรเคมีคอล และงานโครงการครบวงจร

บริษัทได้ทำธุรกิจขาย Static Equipment  เช่น Pressure Vessel  ต่าง ๆ
และ Heat Exchanger  

ในตลาดปิโตรเคมีคอล   อีกทั้งได้เข้าตลาดขบวนการผลิต , ออกแบบ , จัดหา  และก่อสร้าง
ซึ่งเรียกว่า

" EPC "  เนื่องจากบริษัทมีความพร้อมทางด้านวิศวกรรม โดยเฉพาะทีมงานต่าง ๆ
และจุดสนับสนุน

ภายในบริษัทเราเอง  เช่น  โรงงานผลิต  เป็นต้น

ลักษณะผลิตภัณฑ์และบริการ

ก . งานด้าน ปิโตรเคมีคอล โดยรับงานประเภท Pressure Vessel, Heat Exchanger
(Shell and Tube) , Storage Tank , Steel Stack , งานติดตั้งเดินท่อ , โครงการ
EPC ต่างๆ

ข. งานก่อสร้างด้านโยธา (Civil Construction)

เป็นงานก่อสร้างด้านโยธาทั้งหมด เริ่มจาก งานปรับดิน งานเสาเข็ม งานทำฐานราก
งานโครงสร้าง งานสถาปัตยกรรม ระบบสุขาภิบาล งานตกแต่งภายใน
งานระบบไฟฟ้าภายในอาคาร ไฟฟ้าแสงสว่าง ระบบ

โทรศัพท์ ระบบสายล่อฟ้า ระบบดับเพลิง งานไฟฟ้าแสงสว่างภายนอก งานภูมิสถาปัตยกรรม ฯลฯ
สำหรับอาคารโรงงาน สำนักงาน อาคารสนับสนุนการผลิต อาคารโกดัง โรงอาหาร
ลานขนถ่ายสินค้า ป้อมยาม รั้วรอบบริเวณ ถนน ท่อระบายน้ำ รวมทั้งแท่นเครื่องจักร
และงานโยธาสำหรับระบบบำบัดน้ำเสีย เป็นต้น ซึ่งมีวิศวกรควบคุมงานก่อสร้าง
ให้เป็นไปตามแบบและมาตรฐานที่กำหนด เพื่อเป็นการสนับสนุนงานขายเครื่องจักรระบบต่างๆ
ของบริษัทให้ครบถ้วนงานก่อสร้างทั้งโครงการ

3.  งานเครื่องจักรการผลิต (Process Machines )

เป็นงานจัดหาเครื่องจักรเกี่ยวกับกระบวนการผลิต ซึ่งเน้นด้านอุตสาหกรรมอาหาร ได้แก่
การแปรรูปผลิตภัณฑ์อาหารต่างๆ เช่น กุ้ง ปลา ไก่ ผัก ผลไม้ ฯลฯ การผลิตเครื่องดื่ม เช่น นม
น้ำดื่ม เบียร์ ไวน์ เหล้า สาโท ฯลฯ เครื่องจักรผลิตน้ำแข็งหลอด และน้ำแข็งซอง
เครื่องจักรสำหรับห้องเย็นเก็บวัตถุดิบและสินค้า การแช่แข็งแบบต่างๆ เป็นต้น
โดยจะจัดหาจากเครื่องจักรที่ พัฒน์กลผลิตขึ้นเอง หรือเครื่องจักรจากแหล่งอื่น
ทั้งในประเทศและต่างประเทศ ตามความต้องการของลูกค้า
ในแง่ของคุณภาพเครื่องจักรและเงินลงทุน ทั้งที่บริษัทผลิตเองและหาจากแหล่งอื่น

  ง. งานเครื่องจักรสนับสนุนการผลิต (Utility Machine)

เป็นงานในการออกแบบ และจัดหาเครื่องจักรสนับสนุนการผลิต เช่น ระบบไฟฟ้าแรงสูง
ระบบไฟฟ้ากำลัง ระบบกำเนิดไอน้ำ ระบบทำน้ำเย็น ระบบปรับสภาพน้ำ ระบบบำบัดน้ำเสีย ฯลฯ
ให้ โดยเครื่องจักรในส่วนนี้ทางบริษัท ไม่ได้ผลิตเอง แต่จะหาจากแหล่งอื่นๆ
และทำการออกแบบให้เหมาะสมกับความต้องการของเครื่องจักรการผลิตหลัก
และนำเสนอกับลูกค้าในลักษณะโครงการรวม เพื่ออำนวยความสะดวก และลดความเสี่ยงให้กับลูกค้า

  จ. งานโรงงานผลิตเอทานอล (Ethanol Plant)

จากที่บริษัทฯ ได้ก้าวเข้าสู่ธุรกิจ โครงการก่อสร้างโรงงานเอทานอล และโรงงานผลิตสุราต่าง ๆ
หลายโครงการ ทำให้บริษัทฯ มีความรู้ ความเชี่ยวชาญในงานด้านนี้ และทางบริษัทฯ
ยังได้ร่วมมือกับ บริษัท KATZEN INTERNATIONAL, CINCINATI, OHIO, USA
เพื่อจะนำเทคโนโลยีการผลิตเอทานอลของ KATZEN มานำเสนอในประเทศไทย
โดยจะเน้นไปในกลุ่มลูกค้าที่จะดำเนินโครงการโรงงานผลิตเอทานอล เพื่อใช้ในการผลิตแก๊ซโซฮอล์
นอกจากนี้ทางบริษัทยังสามารถเสนอเทคโนโลยีของ KATZEN ในการผลิตแอลกอฮอล์ชนิดอื่น ๆ
ได้อีกด้วย เช่น สุราขาว, สุราสี, สุราบริสุทธิ์ ฯลฯ

ฉ. งานบริหารโครงการ ( Project Management )

1. งานออกแบบวิศวกรรม (Engineering Design) ซึ่งประกอบด้วย งานโยธา งานไฟฟ้า
งานเครื่องจักรการผลิต และงานเครื่องจักรระบบสนับสนุนการผลิต
โดยเริ่มจากการออกแบบเบื้องต้น (Preliminary Design) จนถึงการออกแบบละเอียด
(Detail Design) โดยคำนึงถึงมาตรฐานโดยทั่วไปทางวิศวกรรม
และมาตรฐานเฉพาะสำหรับงานนั้นๆ

2. งานบริหารหน่วยงาน (Site Management) เพื่อให้โครงการดำเนินไปได้อย่างราบรื่น
และตามระยะเวลา (Schedule) และงบประมาณ (Budget)
โดยคำนึงถึงมาตรฐานทางวิศวกรรม และมาตรฐานความปลอดภัย
รวมถึงการจัดให้มีเอกสารกำกับการดำเนินการของโครงการ
เพื่อควบคุมและรายงานสถานะของโครงการแก่ลูกค้า

3. งานเดินเครื่องและทดสอบ (Start Up and Commissioning)
ประกอบด้วยการเตรียมการในการเริ่มเดินเครื่องจักรทั้งหมด
และทำการทดสอบระบบการทำงานทั้งหมดของโครงการ เพื่อการวัดประสิทธิภาพ
และส่งมอบโครงการ

ลักษณะการขายและช่องทางการจัดจำหน่าย

2.1. ในประเทศ

1. ขายตรงกับโครงงานต่างๆ โดยผ่านการตรวจสอบจากวิศวกรโครงการและระบบการจัดซื้อ

2. ขายผ่านวิศวกรขาย

  3. ขายผ่านบริษัท Main Contractor

4. งานแสดงสินค้า

5 .งานซ่อม (Recondition or Modify)

2.2. ต่างประเทศ

  1. ลูกค้าเดิมของบริษัทที่เคยซื้อสินค้าในหมวดอื่นๆ ของบริษัทมาก่อน

  2. ลูกค้าใหม่ที่สนใจในสินค้าหมวดอื่นๆของบริษัท โดยนำเสนอโครงการ Turnkey เข้าไปด้วย

  3. ลูกค้าในประเทศที่มีการขยายการลงทุนไปในต่างประเทศ

  4. แต่งตัวตัวแทนในประเทศในภูมิภาคอาเซียน เพื่อให้มีความใกล้ชิดกับลูกค้ามากขึ้น

ภาวะการแข่งขัน

จุดแข็งของบริษัท  คือ  เป็นบริษัทขนาดใหญ่ และเป็นบริษัทมหาชน มีโรงงานผลิตที่ทันสมัย

เป็นของตัวเอง รวมทั้งคุณภาพผลิตภัณฑ์จากโรงงานอยู่ในเกณฑ์มาตรฐานสูงของตลาด และมีทีมงาน

วิศวกรรมเชี่ยวชาญในด้านต่าง ๆ พร้อมที่จะทำโครงการ EPC มูลค่าระดับไม่เกิน 500 ล้าน
ซึ่งความ

พร้อมในด้านนี้มีคู่แข็งในประเทศไม่มากนัก ทำให้บริษัทมีโอกาสประสบความสำเร็จในธุรกิจ

การจัดหาผลิตภัณฑ์หรือบริการ

- ระบุไว้ใน หน้า 28

6. กลุ่มธุรกิจบริการ คอมเพรสเซอร์

งานให้บริการซ่อมบำรุงหลังการขาย ทั้งเครื่องจักรอยู่ในประกันของบริษัทฯ และที่หมดประกันแล้ว
โดยทีมงานที่มีความชำนาญ

ลักษณะผลิตภัณฑ์และบริการ

ให้บริการซ่อมบำรุงเครื่องจักรหลัก เพื่อสนับสนุนงานของหน่อยธุรกิจอื่นๆ ในบริษัทฯ เช่น
ให้บริการซ่อมบำรุงเครื่องจักรระบบอุตสาหกรรมเครื่องทำความเย็น เครื่องทำน้ำแข็งหลอด
บ่อน้ำแข็งซอง โรงงานนม

เครื่องอัดน้ำยาในระบบแอมโมเนีย ฟรีออน รวมทั้งจำหน่ายอะไหล่สำหรับเครื่องอัดน้ำยา
และอุปกรณ์ระบบทำความเย็นทุกชนิด

ลักษณะการขายและช่องทางการจัดจำหน่าย

- สร้างระบบการบำรุงรักษาแบบ Preventive เพื่อขยายรายได้ และขยายกลุ่มลูกค้า

-   การบริการที่เราให้ลูกค้า ต้องแตกต่างกับการให้บริการที่หาได้ทั่วไป

-   มีความซื่อสัตย์กับลูกค้า

-   สร้างความสัมพันธ์ที่ดีในการบริการ

-   การบริการที่รวดเร็ว ทันกำหนดเวลา และมีศูนย์บริการกระจายในหลายจังหวัด

-   เงื่อนไขการรับประกันที่เหมาะสม

ภาวะการ แข่งขัน

งานบริการและซ่อมบำรุง ภาวการณ์แข่งขัน คู่แข่ง
ในระดับมาตรฐานเดียวกันส่วนใหญ่เป็นบริษัทตัวแทนจำหน่ายคอมเพรสเซอร์ ข้อได้เปรียบของบริษัทฯ
เน้นการให้บริการลูกค้าที่ซื้อเครื่องจักร ผลิตภัณฑ์ของบริษัทมากกว่า ขณะเดียวกันบริษัท
พร้อมให้บริการลูกค้าทั่วไป เพราะบริษัทมีข้อได้เปรียบเรื่องประสบการณ์ที่ยาวนาน
มีบุคลากรคอยให้บริการที่มีความรู้ ความชำนาญ และความสามารถสูง
นอกจากนั้นบริษัทยังเสนอระบบการบำรุงรักษาป้องกันความเสียหาย
ซึ่งบริษัทจะไปทำงานบำรุงรักษาเครื่องจักรให้ลูกค้า และจะเริ่มทำให้ตั้งแต่ส่งมอบงาน
ทำให้ลูกค้ามีโอกาสทำสัญญาต่อ เมื่อสิ้นสุดการรับประกันงานของบริษัท

การจัดหาผลิตภัณฑ์หรือบริการ

- ระบุไว้ใน หน้า 28

การจัดหาผลิตภัณฑ์และการบริการ

การจัดหาวัตถุดิบ

บริษัท พัฒน์กล จำกัด (มหาชน) เป็นบริษัทที่ผลิตเครื่องจักรอุตสาหกรรม ประเภทเครื่องทำน้ำแข็ง
อุตสาหกรรมเครื่องเย็น อุตสาหกรรมอาหาร ถังรับความดัน (Pressure Vessel)
และปิโตรเคมีคอล

ในการพิจารณาเรื่องการเลือกวัตถุดิบสำหรับโครงสร้าง เครื่องจักร ต้องมีมาตรฐานสูง
และมีแหล่งผลิตที่เป็นมาตรฐาน ในการออกแบบเครื่องจักรต้องได้รับการตรวจสอบอย่างรัดกุม
เพื่อทำความสะอาด ปลอดภัย ใช้ง่าย วัตถุดิบ และชิ้นส่วนสำหรับใช้ในการประกอบเครื่องจักร
อุตสาหกรรมอาหาร นำเข้าจากต่างประเทศเกือบทั้งสิ้น เช่น สแตนเลส อุปกรณ์ไฟฟ้า พลาสติก
เป็นต้น การนำวัตถุดิบ และอุปกรณ์ที่มีจำหน่ายที่เป็นมาตรฐานมาประกอบเป็นเครื่องจักรฯ
ที่บริษัทเป็นผู้ออกแบบ นับว่าเป็นจุดแข็งของบริษัทฯ ทั้งในการการควบคุมต้นทุน
และการออกแบบที่หลีกเลี่ยงผลกระทบต่อสิ่งแวดล้อม ลดการใช้ทรัพยากร ประหยัดพลังงาน
ตลอดถึงการใช้วัตถุดิบอย่างมีประสิทธิภาพ

สำหรับอุตสาหกรรมอาหาร บริษัทได้ให้ความสำคัญในการออกแบบระบบลำเลียง
เพื่อเพิ่มประสิทธิภาพและประสิทธิผลในการผลิต เช่น เครื่องจักรในการแปรรูปกุ้ง
การแช่เยือกแข้งที่ใช้เวลาลดลง การออกแบบระบบสายพานลำเลียงเพื่อลดขั้นตอนการทำงาน
การเพิ่มผลผลิตในกระบวนการต้มกุ้ง และในกระบวนการแปรรูปลาทูน่า เป็นต้น

ในการจัดหา วัสดุอุปกรณ์ และบริการ เพื่อใช้ในการผลิตนั้น บริษัทฯ
สามารถจัดซื้อโดยตรงกับผู้ประกอบการ หรือซื้อผ่านตัวแทน ภายในประเทศ
หรือซื้อจากต่างประเทศโดยตรง

ในการจัดซื้อวัสดุอุปกรณ์ในงานผลิตและบริการนั้นต้องได้มาตรฐานและเป็นไปตามข้อกำหนด
(Specification) ต่าง ๆ ที่ลูกค้าต้องการหรือเป็นไปตามข้อตกลงในสัญญา โดยวัสดุอุปกรณ์ต่าง
ๆ เหล่านี้ต้องสามารถตรวจสอบได้จากสถาบันทางราชการ หรือหน่วยงาน มาตรฐานอิสระ
ซึ่งเป็นที่ยอมรับของทางราชการ และหน่วยงานเอกชน

บริษัทฯ เปิดกว้างให้กับ ผู้ขายวัตถุดิบทุกรายเข้าแข่งขันประกวดราคา ภายใต้กฎเกณฑ์เดียวกัน
โดยโปร่งใส ตรวจสอบได้ และปราศจากอคติใด ๆ
เพื่อให้ได้วัสดุอุปกรณ์และบริการที่ดีถูกต้องตามกฎเกณฑ์ เป็นไปตามมาตรฐานสากล
และราคาสมเหตุสมผล

วัตถุดิบหลักในการผลิตสินค้า

วัตถุดิบหลักที่ใช้ในการผลิต ได้แก่ เหล็ก A516 , SS 400 , สแตนเลส 304, 316
โดยสั่งซื้อจากในประเทศ และบางส่วนจากต่างประเทศด้วย

ขั้นตอนการพิจารณาการจัดซื้อ มีดังต่อไปนี้

  1. การออกแบบการผลิตให้ตรงตามความต้องการของลูกค้า
  โดยใช้หลักในทางวิชาชีพด้านวิศวกรรมการผลิตอาหาร

2. ออกแบบให้สอดคล้องกับมาตรฐานสากลสำหรับการผลิตอาหารที่ได้คุณภาพ (Hygienic
Design)

  3. ออกแบบระบบโดยคำนึงถึงเรื่องประสิทธิผลในการผลิต ได้แก่ การลดแรงงาน
  และพลังงานต่าง ๆ ที่ใช้ในสายการผลิต

  4. ออกแบบระบบโดยคำนึงถึงผลกระทบในด้านสิ่งแวดล้อม เช่น
  ระบบการจัดการน้ำที่ใช้ในการผลิต เป็นต้น

  5.
  ออกแบบโดยคำนึงถึงระบบการควบคุมเครื่องจักรที่มีมาตรฐานแห่งการควบคุมความปลอดภัยในการใช้เครื่องจักร

  6. ทางด้านเทคนิค วัสดุอุปกรณ์และบริการ ต้องถูกต้องตาม Technical Data,
  Specification ของ วัตถุดิบ และต้องมีการประกันคุณภาพ โดยมีการกำหนดระยะรับประกัน
  ตามข้อกำหนดของลูกค้า

  7. พิจารณาเงื่อนไขทางการค้าต้องมี ทั้งการประเมินต้นทุน การวิเคราะห์ต้นทุน
  และการควบคุมต้นทุน โดยราคาที่ได้ต้องเป็นที่ยอมรับอย่างสมเหตุสมผล และต้องอยู่ใน
  งบประมาณที่กำหนดด้วย

วัสดุอุปกรณ์ในการผลิตและบริการ ที่บริษัทฯ จัดซื้อ ต้องเป็นไปตามขั้นตอนการพิจารณา
เพื่อให้เกิดความมั่นใจว่า วัตถุดิบที่ใช้ในงานผลิตถูกต้อง และได้มาตรฐาน ตรงตามข้อกำหนด
และในราคาที่สมเหตุสมผล

สภาพปัญหาเกี่ยวกับวัตถุดิบ

วัตถุดิบที่ใช้ในงานผลิต จะมีปัญหาเนื่องจากสาเหตุหลัก คือ ความผันผวนของ ราคาวัสดุต่างๆ
โดยส่วนใหญ่แนวโน้มเป็นการปรับเพิ่มขึ้น สาเหตุหลักของการปรับราคาขึ้นของสินค้ามาจาก

1.  ปัญหาการขนส่ง เนื่องจากภาวะน้ำมันเชื้อเพลิงขึ้นราคา

2.  ปัญหาเนื่องจากการขาดแคลนแรงงาน Skill Labour

3.  ปัญหาเหล็กแผ่น และสแตนเลส ขึ้นราคา หรือขาดแคลน เป็นต้น

4.  ปัญหาของการปรับขึ้นของราคาน้ำมันเชื้อเพลิง และผลิตภัณฑ์ของปิโตรเลียม

ส่วนในกรณีการสั่งซื้อวัสดุอุปกรณ์ที่ผ่านตัวแทน(Representative /Agent) โดยส่วนใหญ่แล้ว
ถ้าสถานการณ์การค้าไม่เกิดการผันผวน หรือการเก็งกำไร หรือการขาดตลาดแล้ว จะไม่มีปัญหา
แต่ถ้าเมื่อไรที่เกิดการเก็งกำไร หรือวัสดุอุปกรณ์ขาดตลาด การซื้อผ่านผู้ผลิต หรือ ตัวแทน
ก็ไม่สามารถยืนราคาได้ มักจะมีการปรับราคาขึ้นอยู่เสมอ บ่อยครั้งทำให้การควบคุมต้นทุนทำได้ยาก
และมักจะ สูงกว่า งบประมาณ ซึ่งส่งผลต่อผลประกอบการของบริษัทฯ

ในการสั่งซื้อ บริษัท ฯ ถือนโยบายจัดซื้อเป็นอิสระ ไม่ยึดหรือผูกพันกับ ผู้ขายรายใดรายหนึ่ง
เพื่อไม่ให้เกิดความเสี่ยงในการพึ่งพา ผู้ขาย รายหนึ่งรายใดมากเกินไป บริษัทฯโดยเปิดกว้างให้กับ
ผู้ขาย ทุกราย เข้ามาเสนอโดยไม่มีข้อจำกัด หรือกีดกันใด ๆ เพื่อให้ได้ ผู้ขาย ที่ดีที่สุด
และตอบสนองความต้องการของบริษัทฯ สูงสุด

ผลกระทบด้านสิ่งแวดล้อม

ผลกระทบกับสิ่งแวดล้อมมีไม่มากนัก เนื่องจากเป็นโรงงานผลิตจากการใช้เครื่องจักร
เตรียมชิ้นส่วนงานเป็นเครื่องกลึง เครื่องเจาะ เครื่องตัด เครื่องม้วน เป็นต้น
และต่อเนื่องในขบวนการผลิตในลักษณะประกอบขึ้นรูป ( Fabrication) ส่วนใหญ่
จะเป็นอุปกรณ์เชื่อม กระบวนการสุดท้ายบางส่วนจะเป็นการพ่นสี

ทางบริษัทฯ มีระบบป้องกันต่างๆ ดังนี้

1. แผงกั้นสะเก็ดบริเวณงานเชื่อม ป้องกันแสงไฟจากการเชื่อม

  2. จัดระบบดูดอากาศบริเวณงานเชื่อมมาก โดยจัดให้บริเวณทำงานมีหลังคาอาคาร
  สูงกว่าพื้นโรงงาน

  มากกว่า 4.0 เมตร

3. จัดอุปกรณ์การดูดฝุ่นในจุดงานสำคัญๆ

4. รณรงค์ให้พนักงานคำนึงถึงความปลอดภัย เช่น การใส่รองเท้าเซฟตี้ การใช้แว่นตา
และให้ใช้อุปกรณ์

เก็บเสียง เป็นต้น

5. มีห้องพ่นสีซึ่งสามารถเก็บละอองสีได้

6. มีระบบบำบัดน้ำเสีย